Nou doblet per a la Falla Plaça de Pedralba
16 de març de 2022

Les falleres majors de Llíria, Sonia Cervera i Irene González, acompanyades per l'alcalde Joanma Miguel, han entregat els premis de les Falles 2022. La Falla Plaça de Pedralba ha tornat a sumar un nou doblet amb el primer premi tant en els monuments grans com en els infantils. La comissió ha rebut, a més, la banderola de la Generalitat que la reconeix com la millor falla de Llíria en este exercici.

L'acte s'ha celebrat, en esta ocasió, a l'edifici Multiusos davant la previsió de pluges, en una vesprada repleta d'emocions i nervis.

En els monuments grans, la resta de premis s'ha repartit de la següent manera: Plaça Major, segon; Colón-San Vicente de Paúl, tercer; Avinguda dels Furs, quart; Alpelic, cinqué; i Pla de l’Arc, sisé.

En les falles infantils, l'ordre, després de Plaça de Pedralba, ha sigut: Pla de l’Arc, segona; Avinguda dels Furs, tercera; Colón-San Vicente de Paúl, quarta; Plaça Major, cinquena; i Alpelic, sisena.